

ที่ มท ๐๘๑๖.๓/ ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

พฤศจิกายน ๒๕๖๑

เรื่อง แนวทางการจัดการเรียนการสอนธรรมศึกษาในสถานศึกษาสังกัดองค์กรปกครองส่วนท้องถิ่น เพื่อเตรียม

คนไทยเข้าสู่ศตวรรษที่ 21

เรียน ผู้ว่าราชการจังหวัด ทุกจังหวัด (ต

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๔๕๒ ลงวันที่ ๒๖ ตุลาคม ๒๕๖๑

๒. หนังสือกรมส่งเสริมการปกครองท้องถิ่น ที่ มท ๐๘๑๖.๓/ว ๓๕๙๖ ลงวันที่ ๗ พฤศจิกายน ๒๕๖๑

สิ่งที่ส่งมาด้วย ๑. รายชื่อสำนักเรียนพระปริยัติธรรมทั่วประเทศ จำนวน 1 ชุด

๒. ปฏิทินการดำเนินการจัดการเรียนการสอนธรรมศึกษาในสถานศึกษา จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งองค์กรปกครองส่วนท้องถิ่นที่มีสถานศึกษา (โรงเรียน/วิทยาลัย) ในสังกัดองค์กรปกครองส่วนท้องถิ่นที่สนใจสมัครเข้าร่วมโครงการพัฒนา การจัดการศึกษาขององค์กรปกครองส่วนท้องถิ่นโดยใช้โรงเรียนเป็นฐานในการพัฒนาท้องถิ่น ในปีงบประมาณ ๒๕๖๒ และให้จัดทำโครงการขอรับการสนับสุนนงบประมาณโดยในแนวทางการขอรับการสนับสนุนงบประมาณ ได้เน้นให้มีการส่งเสริม**คุณธรรม ๕ ประการ ได้แก่ พอเพียง วินัย สุจริต จิตอาสา และรับผิดชอบ** และแจ้งแนวทางการเตรียมคนไทยเข้าสู่ศตวรรษที่ ๒๑ ภายใต้นโยบายการบริหารโดยใช้โรงเรียนเป็นฐาน ในการพัฒนาท้องถิ่น (School Based Management for Local Development : SBMLD) เพิ่มเติม ความละเอียดทราบแล้ว นั้น

เพื่อเป็นการส่งเสริมสนับสนุนให้สถานศึกษาสังกัดองค์กรปกครองส่วนท้องถิ่นจัดการเรียน  
การสอนธรรมศึกษาในสถานศึกษาอย่างเป็นรูปธรรมมีแนวทางปฏิบัติที่ชัดเจน จึงขอความร่วมมือให้องค์กรปกครองส่วนท้องถิ่นที่จัดการศึกษาทราบและพิจารณาแจ้งสถานศึกษาในสังกัดให้ดำเนินการ ดังนี้

1. สถานศึกษาในสังกัดองค์กรปกครองส่วนท้องถิ่นอาจจัดการเรียนการสอนธรรมศึกษาในสถานศึกษา ตามหลักสูตรของสำนักงานแม่กองธรรมสนามหลวง ซึ่งกำหนดจัดการเรียนการสอน เป็น 3 ระดับ คือ ธรรมศึกษาชั้นตรี ธรรมศึกษาชั้นโท และธรรมศึกษาชั้นเอก

2. ขั้นตอนในการขอจัดการเรียนการสอนธรรมศึกษาในสถานศึกษาสังกัดองค์กรปกครองส่วนท้องถิ่น ให้สถานศึกษาที่มีความประสงค์จะจัดการเรียนการสอนธรรมศึกษาดำเนินการ ดังนี้

๑) ติดต่อประสานงาน หารือกับสำนักเรียนพระปริยัติธรรมในจังหวัดที่สถานศึกษาตั้งอยู่ ตามรายชื่อสำนักเรียนพระปริยัติธรรมทั่วประเทศ สิ่งที่ส่งมาด้วย 1 เกี่ยวกับหลักสูตรจัดการเรียนการสอนธรรมศึกษาในสถานศึกษา การเชิญพระอาจารย์หรือบุคคลอื่นที่มีความรู้พระปริยัติธรรมมาสอนในสถานศึกษา

๒) จัดการเรียนการสอนธรรมศึกษาในสถานศึกษา โดยอาจแบ่งช่วงชั้นการจัดการเรียนการสอน ดังนี้

/(๑) ระดับ...

- ๒ -

(1) ระดับอนุบาลถึงระดับประถมศึกษาปีที่ 3 ให้ดำเนินการในลักษณะของการปลูกฝังคุณธรรม จริยธรรม การเผยแพร่ศาสนาพุทธแก่นักเรียนที่นับถือศาสนาพุทธ

(2) ระดับประถมศึกษาปีที่ 4 ถึงมัธยมศึกษาปีที่ 6 ให้ดำเนินการจัดการเรียนการสอนธรรมศึกษาตามระดับที่กำหนด คือ ธรรมศึกษาชั้นตรี ธรรมศึกษาชั้นโท และธรรมศึกษาชั้นเอก ตามความเหมาะสม และให้จัดสอบหรือจัดส่งนักเรียนเข้าสอบธรรมสนามหลวงประจำปี ตามที่สำนักงานแม่กองธรรมสนามหลวงกำหนด

๓) สถานศึกษาอาจดำเนินการจัดการเรียนการสอนธรรมศึกษาโดยบูรณาการไว้ในกลุ่มสาระ  
การเรียนรู้สังคมศึกษา ศาสนาและวัฒนธรรม กิจกรรมลดเวลาเรียนเพิ่มเวลารู้ (โครงการมีความสุขสนุกกับ 4H) ฯลฯ สัปดาห์ละ 1 ครั้ง ตามความเหมาะสม โดยเริ่มเรียนตั้งแต่เดือนมิถุนายนเป็นต้นไป จนถึงวันก่อนวันสอบธรรมสนามหลวงประจำปีการศึกษา หรือตามผลการหารือร่วมกับสำนักเรียนพระปริยัติธรรมของจังหวัด

๔) สถานศึกษาสามารถดาวน์โหลดหลักสูตรธรรมศึกษา และหนังสือแนวทางการจัดการเรียนรู้ธรรมศึกษา หรือสืบค้นรายละเอียดเกี่ยวกับการเรียนการสอนธรรมศึกษาเพิ่มเติมได้ที่ www.gongtham.net

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

ชื่อเต็ม )

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒๑-๓ ต่อ ๕๓๑๔

โทรสาร ๐-๒๒๔๑-๙๐๒๑-๓ ต่อ ๒๑๘

ผู้ประสานงาน นางสาววิลาวัณย์ อินทร์ศรี ๐๘๙-๒๒๘-๔๕๔๘

**ปฏิทินการดำเนินการจัดการเรียนการสอนธรรมศึกษา**

**ในสถานศึกษาสังกัดองค์กรปกครองส่วนท้องถิ่น**

|  |  |  |
| --- | --- | --- |
| **ช่วงเวลา** | **การดำเนินการ** | **หมายเหตุ** |
| เดือนธันวาคม 2561 – เดือนเมษายน 2562 | สถานศึกษาติดต่อหารือกับสำนักเรียนพระปริยัติธรรมในจังหวัด |  |
| เดือนมิถุนายน – เดือนตุลาคม ของทุกปี | จัดการเรียนการสอนธรรมศึกษา โดยสถานศึกษาอาจบูรณาการการเรียนการสอนไว้ในกลุ่มสาระการเรียนรู้สังคมศึกษา ศาสนาและวัฒนธรรม กิจกรรมลดเวลาเรียนเพิ่มเวลารู้ (โครงการมีความสุข สนุกกับ 4H) ฯลฯ สัปดาห์ละ 1 ครั้ง ตามความเหมาะสม โดยเริ่มเรียนตั้งแต่ เดือนมิถุนายนเป็นต้นไป จนถึงวันก่อนวันสอบธรรมสนามหลวง ประจำปีการศึกษานั้น หรือตามผลการหารือร่วมกับสำนักเรียนพระปริยัติธรรมของจังหวัด |  |
| เดือนตุลาคม – เดือนพฤศจิกายน ของปี | จัดสอบธรรมสนามหลวง ประจำปีตามประกาศสำนักงานแม่กองธรรมสนามหลวงกำหนด |  |